‘n Mo Bro begin die maand Movember met ’n gladgeskeerde gesig en laat die hele maand lank sy snor groei, en kry ondersteuning van sy vriende en familie in die vorm van donasies. En wat meer is, ‘n Mo Bro is ‘n wandelende advertensie vir die saak omdat sy nuwe voorkoms die deur vir hom oopmaak om oor kankers wat mans kry, te praat. Dit maak die snor ‘n simbool, net soos die pienk lint die simbool vir borskanker is.
Suid-Afrikaanse Mo Bros en Sistas kan hulle wêreldwye eweknieë bystaan deur hulle gesigte beskikbaar te stel en hulle snorre ten bate van die Kankervereninging van Suid-Afrika (Cansa), en die boodskap oor die vroeë ontdekking van kanker by mans, te kweek.
Rook is die grootste oorsaak van kanker ter wêreld en meer as 44 000 Suid-Afrikaners sterf elke jaar aan tabakverwante siektes.